
PARLAMENTUL ROMÂNIEI

	 Comisia pentru agricultură, silvicultură, industrie alimentară şi servicii  specifice
	
	Bucureşti, 01.04.2004

Nr.24/158


RAPORT

asupra proiectului de Lege privind protecţia animalelor


Comisia pentru agricultură, silvicultură, industrie alimentară şi servicii specifice  a fost sesizată spre dezbatere şi avizare în fond cu proiectul de Lege privind protecţia animalelor, transmis cu nr.P.L.X - 139  din  15 martie 2004 şi înregistrat sub nr.24/120/15.03.2004. La întocmirea raportului, Comisia a avut în vedere avizul Consiliului Legislativ şi avizul Comisiei pentru administraţie publică, amenajarea teritoriului şi echilibru ecologic.

 
 Proiectul de lege are ca obiect de reglementare instituirea unor măsuri pentru asigurarea condiţiilor elementare de viaţă şi bunăstare a animalelor, cu sau fără deţinător. 

Proiectul de Lege privind protecţia animalelor face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului a participat ca invitaţi, în conformitate cu prevederile art.51 şi 52 din Regulamentul Camerei Deputaţilor domnul Liviu Harbuz, subsecretar de stat  şi domnul Gheorghe Predilă, consilier  din cadrul Ministerului Agriculturii, Pădurilor şi Dezvoltării Rurale. 

La lucrările comisiei au fost prezenţi 33 de deputaţi, membri ai comisiei.

Raportul Comisiei a fost adoptat cu unanimitate, în şedinţa din 30.03.2004.

Proiectul de lege a fost adoptat de Senat în şedinţa din 8 martie 2004.

Proiectul de lege, potrivit art.75 din Constituţia României, republicată, şi art.86 alin.(3) pct.1 din Regulamentul Camerei Deputaţilor, cu modificările şi completările ulterioare,  este  de competenţa decizională  a Camerei Deputaţilor.

I. Amendamente admise

             În urma dezbaterii în comisie, proiectul de lege se aprobă cu următoarele amendamente: 

	Nr. 

crt.
	Text iniţial


	Text propus de Comisie 

(autorul amendamentului)
	Motivare
	Camera decizională 

	0
	1
	2
	3
	4

	1. 
	Art.1. – (1) Prezenta lege reglementează măsurile necesare pentru asigurarea condiţiilor elementare de viaţă şi bunăstare ale animalelor cu sau fără deţinător. 
	Alin.(1) al art.1 se modifică şi va avea următorul cuprins: 

  „Art.1. – (1) Prezenta lege reglementează măsurile necesare pentru asigurarea condiţiilor de viaţă şi bunăstare ale animalelor cu sau fără deţinător.”

Deputat Marian Ianculescu – PSD

Deputat Atilla Kelemen – UDMR 
	Pentru corectitudinea exprimării.
	Camera Deputaţilor 

	2. 
	Art.5. – (1) Deţinătorii de animale au obligaţia de a asigura acestora, în funcţie de nevoile etologice, specie, rasă, sex, vârstă şi categorie de producţie, următoarele:

a) un adăpost corespunzător;

b) hrană şi apă suficientă;

c) posibilitatea de mişcare;

d) îngrijire şi atenţie. 

(2) Deţinătorii de animale au obligaţia de a nu aplica acestora rele tratamente, precum: lovirea, schingiuirea şi altele asemenea şi de a nu le supune la cruzimi.
	Art.5  se modifică şi va avea următorul cuprins: 

   „Art.5. – (1) Deţinătorii de animale au obligaţia de a asigura acestora, în funcţie de nevoile etologice, specie, rasă, sex, vârstă şi categorie de producţie, următoarele:

a) un adăpost corespunzător;

b) hrană şi apă suficientă;

c) posibilitatea de mişcare suficientă;

d) îngrijire şi atenţie. 

(2) Deţinătorilor de animale le este interzis să aplice  tratamente rele, precum: lovirea, schingiuirea şi altele asemenea cruzimi.”

Deputat Atilla Kelemen – UDMR

Deputat Marian Ianculescu – PSD
	Pentru corectitudinea exprimării.
	Camera Deputaţilor 

	3. 
	Art.6. – (1) În sensul prezentei legi, prin rău tratament se înţelege: comportamentul brutal, neglijarea repetată, abuzul în utilizarea animalelor, maltratarea şi supunerea animalelor  la eforturi inutile, precum şi neasigurarea condiţiilor minime necesare vieţii şi bunăstării acestora.

(2) În sensul prezentei legi, prin cruzime faţă de animale se înţelege:

a) omorârea animalelor, din perversitate, precum şi prin practicarea tirului pe animale domestice sau captive;

b) organizarea de lupte între animale sau cu animale, în cursul cărora acestea sunt maltratate sau omorâte;

c) folosirea de animale vii pentru dresajul câinilor sau pentru a le controla agresivitatea;

d) folosirea de animale pentru expoziţii, publicitate, turnare de filme sau în scopuri asemănătoare, dacă aceste activităţi le provoacă acestora suferinţe fizice şi psihice, afecţiuni sau răniri;

e) abandonarea unui animal a cărui existenţă depinde de îngrijirea omului, cu intenţia de a renunţa la acesta;

f) administrarea de substanţe destinate stimulării capacităţilor fizice ale animalelor în timpul competiţiilor sportive, sub forma dopajului.
	Art.6 se modifică şi va avea următorul cuprins: 

    „Art.6. – (1) În sensul prezentei legi, prin rău tratament se înţelege: comportamentul brutal, abuzul în utilizarea animalelor, maltratarea şi supunerea animalelor  la eforturi inutile, precum şi neasigurarea condiţiilor minime necesare vieţii şi bunăstării acestora.

(2) În sensul prezentei legi, prin cruzime faţă de animale se înţelege:

a) omorârea animalelor, din perversitate, precum şi prin practicarea tirului pe animale domestice sau captive;

b) organizarea de lupte între animale sau cu animale;

c) folosirea de animale vii pentru dresajul câinilor sau pentru a le controla agresivitatea;

d) folosirea de animale pentru expoziţii, publicitate, realizare de filme sau în scopuri asemănătoare, dacă aceste activităţi le provoacă acestora suferinţe fizice şi psihice, afecţiuni sau răniri;

e) abandonarea unui animal a cărui existenţă depinde de îngrijirea omului;

f) administrarea de substanţe destinate stimulării capacităţilor fizice ale animalelor în timpul competiţiilor sportive, sub forma dopajului.”

Deputat Atilla Kelemen – UDMR Deputat Tiberiu Sbârcea – PSD

Deputat Ioan Bâldea – PRM

Comisia pentru administraţie 
	Textele eliminate sunt superfluu.
	Camera Deputaţilor 

	4. 
	Art.8. – (1) Ministerul Agriculturii, Pădurilor, Apelor şi Mediului reprezintă autoritatea naţională în domeniul protecţiei animalelor.

(2) Condiţiile de deţinere, adăpostire şi întreţinere a animalelor se stabilesc prin ordin al ministrului agriculturii, pădurilor, apelor  şi mediului, la propunerea Agenţiei Naţionale Sanitare Veterinare.
	Art.8 se modifică şi va avea următorul cuprins: 

   „Art.8. – (1) Agenţia Veterinară şi pentru Siguranţa Alimentelor  reprezintă autoritatea naţională în domeniul protecţiei animalelor.

(2) Condiţiile de deţinere, adăpostire şi întreţinere a animalelor se stabilesc prin ordin al preşedintelui Agenţiei Veterinare şi pentru Siguranţa Alimentelor .”

Deputat Mihai Nicolescu – PSD

Comisia pentru administraţie
	Pentru corelare cu reglementările în vigoare.
	Camera Deputaţilor 

	5. 
	Art.9. – (1) Deţinătorii de animale pot deţine animale sălbatice numai dacă sunt autorizaţi de direcţia sanitară veterinară judeţeană, respectiv a municipiului Bucureşti.

(2) Condiţiile privind deţinerea animalelor sălbatice se stabilesc prin ordin al  ministrului agriculturii, pădurilor, apelor  şi mediului, la propunerea Agenţiei Naţionale Sanitare Veterinare.  
	Art.9  se modifică şi va avea următorul cuprins: 

    „Art.9. – (1) Deţinătorii de animale pot deţine animale sălbatice, potrivit legii, numai dacă sunt autorizaţi de direcţia  veterinară judeţeană şi pentru siguranţa alimentelor, respectiv a municipiului Bucureşti.

(2) Condiţiile privind deţinerea animalelor sălbatice se stabilesc prin ordin al  ministrului  agriculturii, pădurilor şi dezvoltării rurale, la propunerea Agenţiei Veterinare şi pentru Siguranţa Alimentelor.”

Deputat Marian Ianculescu – PSD

Deputat Mihai Nicolescu – PSD

Comisia pentru administraţie
	Pentru corelare cu reglementările în vigoare.
	Camera Deputaţilor 

	6. 
	Art.10. -  

  (2) Autoritatea sanitară veterinară poate dispune tăierea sau uciderea, după caz, a unui animal bolnav sau rănit, pentru a-l scuti de suferinţe fizice şi psihice inutile, în condiţii stabilite prin ordin al ministrului agriculturii, pădurilor şi dezvoltării rurale.
	Alineatul (2) al art.10 se modifică şi va avea următorul cuprins:

  „(2) Autoritatea veterinară poate dispune tăierea sau uciderea, după caz, a unui animal bolnav sau rănit, pentru a-l scuti de suferinţe fizice şi psihice inutile, în condiţii stabilite prin ordin al preşedintelui Agenţiei Veterinare şi pentru Siguranţa Alimentelor.”

Deputat Ion Bozgă - PSD

Comisia pentru administraţie
	Pentru corelarea cu prevederile OG 42/2004.
	Camera Deputaţilor

	7. 
	Art.12. – Persoana care contribuie la dresarea unui animal are obligaţia de a folosi mijloace de dresaj care nu provoacă răni, dureri, suferinţe inutile şi teamă, precum şi de a folosi metode care să nu prejudicieze sănătatea sau bunăstarea animalului.
	Art.12 se modifică şi va avea următorul cuprins: 

   „Art.12. – Persoana care contribuie la dresarea unui animal are obligaţia de a folosi mijloace de dresaj care să nu provoace traume psihice sau fizice, precum şi de a folosi metode care să nu prejudicieze sănătatea sau bunăstarea animalului.”

Deputat Atilla Kelemen - UDMR

Deputat Marian Ianculescu - PSD
	Suferinţa şi teama nu se pot cuantifica.
	Camera Deputaţilor 

	8. 
	Art.13. – Ministerul Agriculturii, Pădurilor, Apelor şi Mediului, din considerente privind protecţia animalelor sau conservarea speciilor de animale existente pe teritoriul ţării, poate impune anumite condiţii, precum şi limita sau interzice importul, exportul, tranzitul şi comerţul cu animale.
	Art.13 se modifică şi va avea următorul cuprins: 

   „Art.13. – Agenţia Veterinară şi pentru Siguranţa Alimentelor, din considerente privind protecţia animalelor sau conservarea speciilor de animale existente pe teritoriul ţării, poate impune anumite condiţii, precum şi limita sau interzice importul, exportul, tranzitul şi comerţul cu animale, ţinând cont de reglementările comunitare.”

Deputat Atilla Kelemen – UDMR

Comisia pentru administraţie
	Pentru corelare cu reglementările în vigoare.
	Camera Deputaţilor 

	9. 
	Art.14. – 

(2) Condiţiile privind transportul animalelor se stabilesc prin ordin al ministrului agriculturii, pădurilor, apelor şi mediului, la propunerea Agenţiei Naţionale Sanitare Veterinare.
	Alineatul (2) al art.14 se modifică şi va avea următorul cuprins: 

   „Art.14. – 

    (2) Condiţiile privind transportul animalelor se stabilesc prin ordin al preşedintelui Agenţiei Veterinare şi pentru Siguranţa Alimentelor.”

Deputat Ioan Bâldea – PRM

Comisia pentru administraţie
	Pentru corelare cu reglementările în vigoare.
	Camera Deputaţilor 

	10. 
	Art.17. – (1) Animalele sunt supuse intervenţiilor chirurgicale numai în cazurile motivate de starea de sănătate a acestora. 
	Alineatul (1) al art.17 se modifică şi va avea următorul cuprins: 

     „Art.17. – (1) Animalele sunt supuse intervenţiilor chirurgicale numai în cazurile motivate.”

Deputat Atilla Kelemen – UDMR 
	Pentru corectitudinea exprimării.
	Camera Deputaţilor 

	11. 
	Art.20. – Tăierea mamiferelor se va efectua cu respectarea prevederilor legale specifice în vigoare. 


	Art.20 se modifică şi va avea următorul cuprins:

  „Art.20. – Tăierea animalelor se va efectua cu respectarea prevederilor legale specifice în vigoare.”

Comisia pentru administraţie 
	Pentru a folosi o terminologie unitară.
	Camera Deputaţilor

	12. 
	Art.25.   (1) Constatarea contravenţiilor şi aplicarea sancţiunilor se fac de persoane împuternicite, potrivit atribuţiilor de serviciu, din cadrul Ministerului Agriculturii, Pădurilor, Apelor şi Mediului şi al Ministerului Administraţiei şi Internelor.
	Alineatul (1) art.25 se modifică şi va avea următorul cuprins: 

    „Art.25. - (1) Constatarea contravenţiilor şi aplicarea sancţiunilor se fac de persoane împuternicite, potrivit atribuţiilor de serviciu, din cadrul Agenţiei Veterinare şi pentru Siguranţa Alimentelor şi al Ministerului Administraţiei şi Internelor.”

Deputat Petre Posea – PSD

Comisia pentru administraţie
	Pentru corelare cu reglementările în vigoare.
	Camera Deputaţilor 

	13. 
	Art.26. – (1) Ministerul Agriculturii, Pădurilor, Apelor şi Mediului şi Ministerul Administraţiei şi Internelor, prin organele abilitate monitorizează aplicarea prevederilor prezentei legi.

(2) Pentru îndeplinirea prevederilor prezentei legi, persoanele împuternicite, potrivit atribuţiilor de serviciu, din cadrul Ministerului Agriculturii, Pădurilor, Apelor şi Mediului şi al Ministerului Administraţiei şi Internelor au acces în clădiri, adăposturi şi alte locuri unde sunt ţinute animalele, precum şi dreptul de a solicita orice informaţie şi documente necesare controlului şi de a preleva probe pentru cercetări şi analize de laborator.


	Alienatele (1) şi (2) ale art.26 se modifică şi vor avea următorul cuprins: 

   „Art.26. – (1) Agenţia Veterinară şi pentru Siguranţa Alimentelor  şi Ministerul Administraţiei şi Internelor, prin organele abilitate monitorizează aplicarea prevederilor prezentei legi.

(2) Pentru îndeplinirea prevederilor prezentei legi, persoanele împuternicite, potrivit atribuţiilor de serviciu, din cadrul Agenţiei Veterinare şi pentru Siguranţa Alimentelor  şi al Ministerului Administraţiei şi Internelor au acces în clădiri, adăposturi şi alte locuri unde sunt ţinute animalele, precum şi dreptul de a solicita orice informaţie şi documente necesare controlului şi de a preleva probe pentru cercetări şi analize de laborator.”

Deputat Vasile Mihalachi - PSD

Deputat Ionel Adrian – PSD

Comisia pentru administraţie
	Pentru corelare cu reglementările în vigoare.
	Camera Deputaţilor 


II . Amendamente respinse

În cursul dezbaterii în comisie  următoarele amendamente au fost  respinse : 

	Nr. 

crt.
	Text iniţial


	Text propus de Comisie 

(autorul amendamentului)
	Motivare
	Camera decizională 

	0
	1
	2
	3
	4

	1. 
	Art.4. Deţinătorii de animale au obligaţia de a avea un comportament lipsit de brutalitate faţă de acestea, de a asigura condiţiile elementare necesare scopului pentru care sunt crescute, precum şi de a nu le părăsi sau izgoni. 

Text Senat. 
	Art.4. Deţinătorii de animale au obligaţia de a avea un comportament lipsit de brutalitate faţă de acestea, de a asigura condiţiile elementare necesare, cât mai apropiate de condiţiile naturale, nevoile şi specificul rasei, precum şi de a nu le părăsi sau izgoni. 

Autor: Comisia pentru administraţie publică, amenajarea teritoriului şi echilibru ecologic
	1. Nu toate animalele sunt crescute în scopuri economice, ci pot fi deţinute cu titlu de animale de companie.

2. Text superfluu.
	Camera Deputaţilor

	2. 
	Art.6 – (1) In sensul prezentei legi, prin rău tratament se înţelege: comportamentul brutal, neglijarea repetată, abuzul în utilizarea animalelor, maltratarea şi supunerea animalelor la eforturi inutile, precum şi neasigurarea condiţiilor minime necesare vieţii şi bunăstării acestora. 

(2) In sensul prezentei legi prin cruzime faţă de animale se înţelege:

a) omorârea animalelor, din perversitate, precum şi prin practicarea tirului pe animale domestice sau captive;

....................................................

c) folosirea de animale vii pentru dresajul câinilor sau pentru a le controla agresivitatea;

....................................................

Text Senat


	Art.6 – (1) In sensul prezentei legi, prin rău tratament se înţelege: comportamentul brutal, neglijarea repetată, abuzul în utilizarea animalelor, maltratarea şi supunerea animalelor la eforturi peste puterile lor, precum şi neasigurarea condiţiilor minime necesare vieţii şi bunăstării acestora. 

(2) In sensul prezentei legi prin cruzime faţă de animale se înţelege:

a) omorârea nejustificată a animalelor, inclusiv din joacă sau din perversitate, precum şi prin practicarea tirului pe animale domestice sau captive;

..........................................................

c) folosirea de animale vii pentru dresajul animalelor sau pentru a le controla şi/sau stimula agresivitatea;

..........................................................

Autor: Comisia pentru administraţie publică, amenajarea teritoriului şi echilibru ecologic


	1. Deţinătorul poate considera unele eforturi utile pentru el dar peste puterile animalelor.

Pentru a se face distincţie între omorârea justificată (sacrificare pentru consum sau pentru a curma suferinţe şi cea nejustificată.

Pentru dresajul ce are ca scop creşterea agresivităţii se pot folosi şi alte specii de animale cum ar fi: iepuri, păsări, etc. Dresajul cu animale vii se face în principal pentru stimularea agresivităţii şi nu pentru „controlul” sau diminuarea ei.

2. Text superfluu.
	Camera Deputaţilor

	3. 
	Art.9. -

(2) Condiţiile privind deţinerea animalelor sălbatice se stabilesc prin ordin al ministrului agriculturii, apelor şi mediului, la propunerea Agenţiei Naţionale Sanitare Veterinare.

Text Senat. 


	Art.9. – 

(2) Deţinătorii de animale periculoase, permise de lege, vor face dovada că: 

· au minimum 18 ani;

· au capacitate deplină de exerciţiu;

· nu au condamnări pentru săvârşirea unei infracţiuni asupra persoanei. 

(3) Condiţiile privind deţinerea animalelor sălbatice se stabilesc prin ordin al preşedintelui Agenţiei Veterinare şi pentru Siguranţa Alimentelor.

Autor: Comisia pentru administraţie publică, amenajarea teritoriului şi echilibru ecologic


	1. Reformulat datorită prevederilor HG nr.308/2004 privind organizarea şi funcţionarea Agenţiei Veterinare şi pentru Siguranţa Alimentelor publicată în Monitorul Oficial nr.243 din 19.03.2004.

Această prevedere fiind prevăzută în legea care reglementează deţinerea câinilor periculoşi, ea poate fi extinsă şi pentru deţinătorii de alte specii de animale periculoase: şerpi, scorpioni etc.    

2. Pentru corelare cu legislaţia în vigoare.

Pentru a nu crea paralelisme în legiferare.
	Camera Deputaţilor

	4. 
	Art.17 (2) Intervenţiile chirurgicale se efectuează sub anestezie locală sau, după caz, generală, numai de către medici veterinari.

Text Senat
	Art.17 (2) Intervenţiile chirurgicale se efectuează sub anestezie, numai de către medici veterinari.

Autor: Comisia pentru administraţie publică, amenajarea teritoriului şi echilibru ecologic
	1. Felul anesteziei reprezintă decizia medicului veterinar în funcţie de situaţie.

2. Pentru a nu crea suferinţe în cazul intervenţiilor chirurgicale.
	Camera Deputaţilor

	5. 
	Art.19. Animalele nu vor fi supuse unor suferinţe inutile în cazul tăierii sau uciderii. 

Text Senat


	Art.19. Animalele nu vor fi supuse unor suferinţe în cazul tăierii sau uciderii. 

Autor: Comisia pentru administraţie publică, amenajarea teritoriului şi echilibru ecologic
	1. Conform Directivei 93/119 EEC transpusă în ordin al ministrului agriculturii, pădurilor şi dezvoltării rurale nr.425/2002, sacrificarea trebuie să se facă precedată de pierderea cunoştinţei.   

2. Pentru o trimitere clară. 
	Camera Deputaţilor

	6. 
	Art.21. – Prevederile art.20 nu se aplică animalelor care, datorită unor accidente sau boli, trebuie tăiate sau ucise imediat. 

Text Senat
	Art.21. – Prevederile art.20 nu se aplică animalelor care, datorită unor accidente sau boli, trebuie tăiate sau ucise imediat, cu acordul proprietarului. 

Autor: Comisia pentru administraţie publică, amenajarea teritoriului şi echilibru ecologic
	1. Având în vedere că animalele sunt  proprietate, sacrificarea fără acordul proprietarului ar aduce atingere dreptului asupra proprietăţii.                  

2. Pentru a împiedica răspândirea unor boli periculoase. 
	Camera Deputaţilor

	7. 
	Art.27. – Ordinele prevăzute la art.8 alin.(2), art.9 alin.(2), art.10 alin.(2) şi art.14 alin.(2) se emit în termen de 6 luni de la data publicării în Monitorul Oficial al României, Partea I, a prezentei legi. 

Text Senat. 


	Art.27. – Ordinele prevăzute la art.8 alin.(2), art.9 alin.(3), art.10 alin.(2) şi art.14 alin.(2) se emit în termen de 6 luni de la data publicării în Monitorul Oficial al României, Partea I, a prezentei legi.

Autor: Comisia pentru administraţie publică, amenajarea teritoriului şi echilibru ecologic
	1. Consecinţă a modificării de la art.9, alin.(2) devenind alin.(3) prin introducerea unui alineat nou (2).

2. Trimitere superfluu.
	Camera Deputaţilor


PREŞEDINTE,










SECRETAR,


Ioan BÂLDEA       









Alexandru PEREŞ 

Întocmit:  Consilier Anton Păştinaru

